《贺新郎 其一 开禧丁卯端午中都借石林韵》
宋代·汪晫

帖子传新语。问自来、翰林学士，几多人数。或几江心空铸镜，或几艾人如舞。

或更几、冰盘消暑。或几芸香能去蠹，有宫中、斗草盈盈女。

都不管，几何许。

离骚古意盈洲渚。也莫几、龙舟吊屈，浪花吹雨。只有辟兵符子好，少有词人拈取。

谁肯向、帖中几与。绝口用兵两个字，是老臣、忠爱知艰阻。

写此句，绛纱缕。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。